**ELŐTERJESZTÉS**

**Körmend város Önkormányzata Képviselő-testülete 2014. augusztus 28-i ülésére**

**Tárgy:** 307/1/B/4,5,6 hrsz-ú ingatlanok értékesítésére kiírt pályázati eljárás során döntéshozatal

Tisztelt Képviselő-testület!

A Képviselő-testület döntött arról, hogy eladhatóvá nyilvánítja a Körmend, Szabadság tér 12., fsz. 5. sz. alatti, 307/1/B/4,5,6 hrsz-ú ingatlanokat pályázati eljárás keretében.

A pályázati felhívásra egy pályázó nyújtotta be ajánlatát, a Ragasits és Társa Kft. személyében.

A pályázó, aki egyébként bérlője az ingatlanoknak, pályázatában úgy nyilatkozott, hogy az ingatlan hasznosítási célján változtatni nem kíván, azt továbbra is „bérbe adnánk jelenlegi vagy jellegében ehhez hasonló kereskedelmi tevékenység céljára.”

A pályázó bruttó 21.500 e Ft. összegre tett megajánlást ajánlatában.

A pályázati eljáráson való részvétel biztosíték adásához volt kötve, a pályázó az előírt biztosítékot nem fizette meg.

A pályázó a megajánlott vételárból 16.500 e Ft. megfizetésére vállalt kötelezettséget, 5.000.000 F. tekintetében az épületben bérlőként végzett felújításait kívánta elszámolni. A felújítások elszámolása egyeztetést és költségkimutatást igényel a bérlő és bérbeadó viszonylatában.

A pályázatról a Képviselő-testületnek döntenie kell, az alábbi javaslatot terjesztem a képviselők elé:

**HATÁROZATI JAVASLAT**

Körmend város Önkormányzata Képviselő-testülete 307/1/B/4,5,6 hrsz-ú ingatlanok értékesítésére kiírt pályázati eljárás során a Ragasits és Társa Kft-től beérkezett pályázatot érvénytelenné nyilvánítja, mivel a pályázó nem fizette meg az előírt pályázati biztosítékot, illetve pályázatában egyoldalúan olyan kikötést, feltételt tett, amelyről csak az Önkormányzattal való egyeztetés és a beruházási kimutatás átvizsgálását követően hozható döntés.

Körmend város Önkormányzata Képviselő-testülete ennek megfelelően a 307/1/B/4,5,6 hrsz-ú ingatlanok értékesítésére kiírt pályázati eljárást – mivel érvényes pályázat nem érkezett - eredménytelenné nyilvánítja.

Körmend, 2014. augusztus 19.

**Bebes István**

**polgármester**